Príloha č. 6 k súťažným podkladom reg .č. 1/VPP/PRV/2018

**Zmluvné podmienky dodania predmetu zákazky**

Verejný obstarávateľ ( v kúpnej zmluve ako kupujúci ) stanovuje týmto nasledovné zmluvné podmienky, ktoré musí uchádzač (v kúpnej zmluve ako predávajúci ) povinne zapracovať do návrhu zmluvy na dodanie tovarov ďalej kúpna zmluva a v skratke KZ).

Pokiaľ niektoré zmluvné ustanovenia obsahujú alternatívy, resp. je potrebné ich doplniť, uchádzač si

vyberie iba jednu možnosť a obsah ustanovenia doplní v súlade so svojou ponukou.

Pokiaľ je úspešným uchádzačom skupina dodávateľov, tak v údajoch o predávajúcom uvedie všetkých členov skupiny s identifikačnými údajmi a zároveň k návrhu zmluvy priloží vystavenú plnú moc pre jedného z členov skupiny podpísanú všetkými členmi skupiny alebo osobou/osobami oprávnenými konať v danej veci za každého člena skupiny, s ktorým bude kupujúci komunikovať počas plnenia zmluvy. Plná moc musí ďalej obsahovať aj tieto údaje:

* bankové spojenie, názov a číslo účtu, na ktorý bude kupujúci platiť
* obchodné meno, adresu a kontakt, na ktorý bude kupujúci uplatňovať reklamácie
* obchodné meno, adresu a kontakt, na ktorý bude kupujúci oznamovať skutočnosti rozhodujúce pre plnenie zmluvy.

**Kúpna zmluva**

uzavretá podľa § 409 a nasl. Obchodného zákonníka č. 513/1991 Zb. v znení neskorších predpisov ako výsledok verejného obstarávania podľa zákona č. 343/2015 Z.z. v znení neskorších predpisov (ďalej aj ako ZVO)

**Článok I.**

**Zmluvné strany**

**Kupujúci : Vysokoškolský poľnohospodársky podnik SPU, s.r.o.**

Sídlo: Hlavná 561, 951 78 Kolíňany, Slovenská republika

Štatutárny orgán: Ing. Ján Lajda, konateľ

IČO: 36 553 069

IČ DPH: SK2020150000

Bankové spojenie: UniCredit Bank, a.s., pobočka Nitra

IBAN: SK9811110000006620769045

Zapísaný v Obchodnom registri Okresného súdu Nitra, oddiel Sro, vložka č.13922/N

Ďalej v texte len kupujúci

**Predávajúci :**

Obchodné meno:

Sídlo/miesto podnikania:

Štatutárny orgán:

IČO:

IČ DPH:

Bankové spojenie:

IBAN:

Zapísaný:

Ďalej v texte len predávajúci a spolu s kupujúcim aj ako zmluvné strany

**Článok II.**

**Predmet a účel kúpnej zmluvy**

2.1 Predmetom kúpnej zmluvy je záväzok predávajúceho dodať, zmontovať, inštalovať a funkčne odskúšať pre kupujúceho tovary, ktoré predstavujú 2. samostatnú časť zákazky s názvom Zavlažovacie zariadenia, vyhlásenej vo Vestníku verejného obstarávania č. ............... dňa ............pod značkou ................, ďalej len predmet zmluvy.

2.2 Podrobná špecifikácia predmetu zmluvy je uvedená v prílohe č. 1 tejto kúpnej zmluvy, ďalej len zmluva alebo KZ.

2.3 Predmet zmluvy predstavuje 2 (dve) koncové zariadenia závlahového systému Oponice, ktoré slúžia na dodanie závlahovej vody pestovaným plodinám a elimináciu deficitu atmosferických zrážok v záujmovom území.

2.4 Predmetom zmluvy sú aj tieto činnosti :

 a) zaškolenie obsluhy,

 b) skúšobná prevádzka,

 c) spolupráca s dodávateľom 1. časti predmetu zákazky,

 d) zapojenie predmetu zmluvy do jestvujúcich rozvodov závlahovej vody v pripojovacích bodoch stanovených kupujúcim.

2.5 V prípade zmeny zmluvy počas jej trvania zmluvné strany budú postupovať v súlade s § 18 zákona č. 343/2015 Z.z. v znení neskorších predpisov.

**Článok III.**

**Miesto,  lehota a spôsob splnenia**

3.1 Predávajúci je povinný predmet zmluvy dodať a odovzdať kupujúcemu v mieste plnenia, ktorým je závlaha pozemkov kupujúceho v k.ú. Oponice.

3.2 Zmluvné strany sa dohodli, že kupujúci umožní predávajúcemu dodávať, montovať a inštalovať predmet zmluvy v mieste plnenia na základe jeho vopred doručeného

avíza o pripravenosti dodávky na e- mailovú adresu pruzinskyj@stonline.sk minimálne 2 pracovné dni vopred.

3.3 Predávajúci dodá kupujúcemu predmet zmluvy v celom rozsahu po jeho úspešnom funkčnom odskúšaní v lehote do 6 mesiacov po podpise zmluvy o poskytnutí nenávratného finančného príspevku PPA.

3.4 Predmetom odovzdania a prevzatia je aj sprievodná dodávateľská dokumentácia v slovenskom resp. českom jazyku, najmä:

* Certifikáty, potvrdenia o zhode použitých materiálov ako aj výrobkov, zariadení a pod.
* Návody na obsluhu
* Návody na údržbu
* Prevádzkové podmienky
* Katalógy náhradných dielov, možno doložiť aj odkazom na príslušnú internetovú stránku.

3.5 Kupujúci potvrdí predávajúcemu splnenie predmetu zmluvy preberacím protokolom.

 Preberací protokol bude obsahovať najmä:

* opis predmetu zmluvy čo do druhu, množstva, názvu obchodných značiek a typov dodaných tovarov
* zhodnotenie úplnosti dodávky
* zoznam odovzdaných dokladov
* protokol o priebehu a výsledku funkčného odskúšania
* zoznam prípadných vád, nedorobkov a lehotu na ich odstránenie
* mená, priezviska, funkcia a kontaktné údaje zástupcov predávajúceho a kupujúceho oprávnených predmet zmluvy odovzdať a prevziať
* dátum a podpisy oprávnených zástupcov zmluvných strán

3.6 Preberací protokol bude vyhotovený v 4- och rovnopisoch, z ktorých každá zmluvná strana dostane po dvoch vyhotoveniach.

## Článok IIIa.

## Rozväzovacia podmienka

1. Kupujúci stanovuje rozväzovaciu podmienku spočívajúcu v tom, že pokiaľ kupujúci nezíska nenávratný finančný príspevok z finančných zdrojov PRV SR 2014-2020, táto kúpna zmluva automaticky zaniká dňom doručenia oznámenia o zamietnutí žiadosti o poskytnutie nenávratného finančného príspevku objednávateľovi. V takomto prípade kupujúci písomne upovedomí predávajúceho o zamietnutí žiadosti o NFP bez zbytočného odkladu.
2. Pokiaľ nedôjde k splneniu rozväzovacej podmienky uvedenej v bode 1 tohto článku kúpnej zmluvy, kupujúci bez zbytočného odkladu písomne upovedomí predávajúceho o uzavretí zmluvy o poskytnutí nenávratného finančného príspevku z finančných zdrojov PRV SR 2014-2020 a vyzve ho na plnenie tejto zmluvy.

**Článok 4.**

**Cena a platobné podmienky**

4.1 Zmluvné strany dohodli cenu za predmet tejto zmluvy v súlade so zákonom č. 18/1996 Z.z. v znení neskorších predpisov ako pevnú vo výške:

 - celková cena v € bez DPH ....................................... *– uchádzač doplní*

 - celková cena v € s DPH. .......................................... *– uchádzač doplní*

4.2 Podrobná kalkulácia celkovej ceny je uvedená v prílohe č. 1, ktorá zároveň obsahuje aj jednotkové ceny 2 (dvoch) kusov širokozáberových pivotových zavlažovačov tvoriacich predmet tejto zmluvy.

4.3 Pokiaľ predávajúci nie je platiteľom DPH, výslovne túto skutočnosť uvedie v prílohe č. 1 tejto zmluvy.

4.4 V zmluvnej cene za predmet zmluvy sú započítané všetky náklady predávajúceho na jeho riadne splnenie, t.j. najmä:

 - dopravné náklady do miesta plnenia

 - náklady na vyloženie dodávky v mieste plnenia

 - náklady inštalácie v mieste plnenia

 - náklady montáže v mieste plnenia

 - náklady na odvoz a likvidáciu odpadov, ktoré vzniknú počas plnenia tejto zmluvy

 - náklady funkčného odskúšania v mieste plnenia

 - náklady na zaškolenie obsluhy

 - náklady na sprievodnú dodávateľskú dokumentáciu podľa čl. 3 bod 3.4 tejto zmluvy.

4.5 Okrem zmluvnej ceny dohodnutej v bode 4.1 tohto článku zmluvy nemá predávajúci nárok na úhradu iných nákladov.

4.6 Kupujúci zaplatí predávajúcemu dohodnutú cenu za predmet zmluvy na základe faktúry – daňového dokladu v zmysle zákona č. 222/2004 Z.z. v znení neskorších predpisov.

 Právo vystaviť faktúru vznikne predávajúcemu po riadnom odovzdaní a prevzatí predmetu zmluvy v celom rozsahu.

4.7 Zmluvné strany sa dohodli, že faktúra je splatná do 30 kalendárnych dní odo dňa jej doručenia kupujúcemu. Peňažný záväzok kupujúceho z tejto zmluvy je splnený dňom odpísania príslušnej sumy z jeho účtu v prospech účtu predávajúceho.

4.8 Pokiaľ budú splnené zákonné predpoklady na prenos daňovej povinnosti pre účely DPH

v zmysle zákona č. 222/2004 Z.z. v znení neskorších predpisov, zmluvné strany použijú tento postup.

**Článok 5.**

**Špecifické podmienky plnenia predmetu zmluvy**

5.1 Predávajúci sa zaväzuje zúčastniť skúšobnej prevádzky závlahy v trvaní 24.hodín, a to na základe písomnej výzvy zástupcu kupujúceho zaslanej na e- mailovú adresu predávajúceho:

 ................................................. *– uchádzač doplní*

 min. 2 pracovné dni vopred, pokiaľ sa zmluvné strany operatívne nedohodnú inak.

5.2 Pokiaľ sa počas skúšobnej prevádzky závlahy vyskytnú poruchy, vady, resp. iné nedostatky na predmete zmluvy, predávajúci sa zaväzuje ich ihneď na vlastné náklady odstrániť a znášať prípadné náklady na opätovné spustenie skúšobnej prevádzky.

**Článok 6.**

**Ostatné podmienky plnenia predmetu zmluvy**

6.1 Predávajúci je povinný počas plnenia tejto zmluvy:

 a) dodržiavať všetky právne predpisy, predpisy o BOZP a o protipožiarnej ochrane, technické predpisy a normy vzťahujúce sa na predmet zmluvy,

 b) zdržiavať sa iba na určených pozemkoch a na určených prístupových komunikáciách.

6.2 Predávajúci počas plnenia tejto zmluvy zodpovedá za odvoz a likvidáciu odpadov, ktoré vniknú jeho činnosťou, a to v súlade so zákonom č. 79/2015 Z.z. v znení neskorších predpisov.

6.3 Predávajúci zodpovedá:

 a) za škodu na majetku kupujúceho

 b) za škodu na majetku a zdraví osôb, ktoré sa zdržiavajú na jeho pracovisku v mieste plnenia.

6.4 Predávajúci sa zaväzuje spôsobenú škodu nahradiť v plnej výške v lehote do 15 dní odo dňa predloženia výzvy na odškodnenie.

6.5 Predávajúci je povinný predložiť kupujúcemu ku dňu podpisu tejto zmluvy zoznam subdodávateľov s uvedením ich obchodného mena, sídla a predmetu subdodávky.

 Pokiaľ predávajúci pri plnení predmetu zmluvy nevyužije subdodávateľov, odovzdá kupujúcemu vyhlásenie, že subdodávateľov k plneniu zmluvy nevyužije.

6.6 Použitím subdodávateľa/subdodávateľov pri plnení tejto zmluvy nie je dotknutá zodpovednosť predávajúceho za plnenie zmluvy.

6.7 Počas plnenia tejto zmluvy kupujúceho zastupujú:

 Ing. Ján Lajda, konateľ, tel. : 037 6316 314, m. : 0905 622 750

 Ing. Jozef Pružinský, PhD.., námestník, e-mail : pruzinskyj@stonline.sk, m: 0903 473 937,

 podpísať preberací protokol, zápisy o odstránení vád, protokoly o funkčnom odskúšaní a o výsledku skúšobnej prevádzky.

6.10 Počas plnenia tejto zmluvy predávajúceho zastupujú:

 ..................................... *– uchádzač doplní meno, priezvisko, funkcia, kontaktné údaje,*

 ktorí sú zároveň oprávnení podpísať preberací protokol.

6.11 Predávajúci je povinný strpieť kontrolu/audit súvisiaci s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku PPA, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

**Článok 7.**

**Záruka a servis**

7.1 Predávajúci poskytuje kupujúcemu záruku za kvalitu predmetu zmluvy v trvaní 24 mesiacov.

 Záručná doba začína plynúť dňom riadneho odovzdania prevzatia predmetu zmluvy, t .j. bez vád a nedorobkov.

7.2 Kupujúci bude reklamovať prípadné vady predmetu zmluvy v písomnej forme, platí aj fax alebo e- mail, ktorý nebude potvrdený listom.

 Kontaktné údaje pre zasielanie reklamácií:

 ............................... *– uchádzač doplní*

7.3 Predávajúci sa zaväzuje nastúpiť na odstránenie prípadných reklamácií najneskôr do 48h od ich nahlásenia, pokiaľ sa strany nedohodnú inak.

7.4 Termín odstránenia reklamovaných vád bude dohodnutý zmluvnými stranami individuálne podľa ich charakteru.

7.5 Pokiaľ bude predávajúci v omeškaní s  nástupom na odstránenie reklamovaných vád, je kupujúci oprávnený zabezpečiť odstránenie vád treťou osobou, a to na náklady predávajúceho. Nárok na zmluvnú pokutu tým nie je dotknutý.

7.6 Predávajúci je povinný reklamované vady odstrániť aj v prípade, že popiera svoju zodpovednosť za vady. Pokiaľ sa zmluvné strany o nákladoch odstránenia sporných vád nedohodnú, je predávajúci oprávnený požiadať o rozhodnutie vecne a miestne príslušný súd.

7.7 Predávajúci zabezpečí záručný a pozáručný servis a dodávku originálnych náhradných dielov a ostatných komponentov technickej výbavy dodaných zariadení.

**Článok 8.**

**Zmluvné pokuty a úrok z omeškania**

8.1 V prípade omeškania predávajúceho so splnením predmetu zmluvy v dohodnutom termíne, je kupujúci oprávnený mu vyúčtovať zmluvnú pokutu vo výške 0,02 % z ceny s DPH za každý aj začatý deň omeškania. Nárok kupujúceho na náhradu škody nie je tým dotknutý.

8.2 V prípade omeškania kupujúceho so zaplatením oprávnene a riadne vystavenej faktúry, môže predávajúci uplatniť úrok z omeškania vo výške 0,02% z dlžnej sumy za každý aj začatý deň omeškania. Dohoda zmluvných strán o zmluvnej pokute za omeškanie s platením peňažného záväzku objednávateľa z tejto zmluvy sa vylučuje.

8.3 Pre prípad, že predávajúci bude v omeškaní s odstránením reklamovaných vád, je kupujúci oprávnený vyúčtovať predávajúcemu zmluvnú pokutu vo výške 100,00 € za každú vadu a začatý deň omeškania, slovom sto EUR.

**Článok 9.**

**Záverečné ustanovenia**

9.1 Pri plnení tejto zmluvy sa zmluvné strany riadia prednostne ustanoveniami tejto zmluvy. Vzájomné vzťahy zmluvných strán touto zmluvou neupravené, sa riadia ustanoveniami Obchodného zákonníka č. 513/1991 Zb. v znení neskorších predpisov ako aj ďalšími, na zmluvné záväzky sa vzťahujúcimi predpismi a normami.

9.2 Akékoľvek dohody, zmeny alebo doplnky k tejto zmluve sú pre zmluvné strany záväzné len vtedy, ak sú vyhotovené písomne ako dodatok k tejto zmluve a obojstranne podpísaný oprávnenými zástupcami zmluvných strán.

9.3 V prípade zmeny obchodného mena, názvu, sídla, právnej formy, štatutárnych orgánov ako aj spôsobu ich konania za zmluvnú stranu, bankového spojenia a čísla účtu, strana, ktorej sa niektorá z týchto zmien týka, oznámi druhej zmluvnej strane túto skutočnosť a to bez zbytočného odkladu.

9.4 Táto zmluva nadobúda platnosť dňom jej podpisu obidvoma zmluvnými stranami. Táto zmluva je v zmysle §5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinne zverejňovanou zmluvou, ktorá sa zverejňuje v Centrálnom registri zmlúv. Táto zmluva nadobúda účinnosť dňom nasledujúcim po dni jej zverejnenia v uvedenom registri. Za zverejnenie zmluvy zodpovedá kupujúci a predávajúci s jej zverejnením súhlasí.

9.5 Zmluva sa uzatvára v 4-och rovnopisoch, z ktorých kupujúci dostane tri vyhotovenia a

Predávajúci jedno. Neoddeliteľnú súčasť zmluvy tvorí jej príloha č. 1 - Špecifikácia predmetu zmluvy a jeho ceny, za každý zavlažovač samostatne.

V Kolíňanoch dňa ...................... V ................dňa..........................

Za kupujúceho: Za predávajúceho:

 Ing. Ján Lajda ...............................................

 konateľ meno, priezvisko a funkcia